open-index/open-wikipedia-markdown huggingface dataset:
Talk Fusion

**Talk Fusion** er et amerikansk nettverksselskap etablert i 2007 av Bob Reina. Ifølge nettstedet GrowJo hadde selskapet en årlig omsetning på 58,9 millioner dollar i 2024. Selskapet har oppgitt å være representert i 140 land.

Selskapet selger elektroniske produkter og tjenester innen videokommunikasjon og benytter seg av distribusjonsformen multi-level marketing (MLM). Talk Fusion er medlem av amerikanske Direct Selling Association (DSA), men er ikke medlem av Direktesalgsforbundet som er den norske søsterorganisasjonen. Ifølge selskapets egne statistikker tjente 59 % av salgsrepresentantene ingenting i 2024, og at kun 2 % tjente mer enn  dollar.

Talk Fusion ble introdusert i Europa i 2011. Den tysk-tyrkiske og bedrageridømte forretningsmannen Mehmet Göker proklamerte i 2013 at han hadde inntatt en ledende rolle i utbredelsen av Talk Fusion i flere europeiske land. Selskapet nektet for å ha gjort noen avtale med ham, og hevdet at Göker hadde infiltrert nettverket via stråmenn. Selskapet har tidligere vært sponsor for den østerrikske skihopperen David Zauner.

I 2015 gikk et antall amerikanske medlemmer til gruppesøksmål mot selskapet under påstand av at de var blitt tiltrukket av løfter om å stor fortjeneste, men at det i realiteten var svært få som i det hele tatt tjente penger. Søksmålet ble senere droppet etter at Dennis Gray som var hovedperson bak det ble tatt opp igjen som salgsrepresentant hos Talk Fusion. Et lignende søksmål ble fremsatt av Minh og Julie Ho som var selskapets best betalte salgsrepresentanter med flere hundre tusen personer i sitt nettverk, men også dette ble droppet etter at de ble tatt inn i varmen igjen.

I 2017 utstedte sentralbanken på Øst-Timor en advarsel til landets borgere mot å involvere seg med Talk Fusion. Selskapet hadde da operert i landet uten lisens og vervet  medlemmer. Samme år beordret indonesiske myndigheter at Talk Fusion sine aktiviteter i landet måtte opphøre. Nye medlemmer ble rekruttert under løfter om at de kunne tjene 150 dollar for hvert nye medlem de klarte å rekruttere. Også i Australia har forbukermyndighetene reagert etter at konseptet spredte seg blant indonesere bosatt i Australia.

## Referanser
Georg Carl Amdrup

**Georg Carl Amdrup** (1866–1947) var en dansk sjøoffiser, viseadmiral og polarforsker.

Amdrup ble offiser i 1888 og utnevnt til kaptein i 1905. Fra 1898 til 1900 ledet han Carlsbergfondets ekspedisjon til Øst-Grønland med formål å kartlegge og undersøke de til da helt uutforskede kyststrekningene mellom Tasiilaq og Scoresbysund. Ekspedisjonens resultater ble publisert i * [[Meddelelser om Grønland]]*, XXVII-XXIX.

Amdrup ble hedret for disse reisene med blant annet Fortjenstmedaljen i gull og Det Kongelige Danske Geografiske Selskabs gullmedalje. Han var Storkorsridder av Dannebrog og Dannebrogsmann.

Amdrup ga råd til Ludvig Mylius-Erichsen og anbefalte Danmarkekspedisjonen til Grønlands nordøstkyst 1906–1908, der han i 1906 ble medlem av komiteen og utga en beretning om denne ekspedisjonen i *Meddelelser om Grønland*, XLI.

Fra 1905 var Amdrup adjutant hos prins Valdemar og inntrådte i 1913 i *Kommissionen for ledelsen af de geologiske og geografiske undersøgelser i Grønland* (fra 1931: *Kommissionen for videnskabelige undersøgelser i Grønland*), der han var formann 1930–1931. Han ble utnevnt til kommandør i 1916, kontreadmiral i 1925 og viseadmiral i 1927. Amdrup var medlem av redaksjonen for *Grønland i tohundredåret for Hans Egede's landing* 1921 (*Meddelelser om Grønland*, LX og LXI).

Den 12. februar 1904  ektet han Alma f. Bloch (1883–1917), datter av maleren Carl Bloch og hustru Alma f. Trepka.

## Referanser


## Kilder
* *[[Kraks Blå Bog]]* 1929
Niederwürschnitz

**Niederwürschnitz** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen er en del av forvaltningsfellesskapet Lugau. Kommunen hadde 2&nbsp;832 innbyggere den 31. desember 2010.
## Referanser


## Eksterne lenker
*
Simen Skappel

**Simen Halvorsson Skappel** (født 7. mars 1866 på Ringsaker, død 15. juli 1945) var en norsk agronom og lærer i landbruk, som også har skrevet historiske verk.

Han flyttet til Kristiania der han var hos Statistisk sentralbyrå fra 1902, sekretær fra 1906 og byråsjef ved avdeling for landbruks-statistikk fra 1928.
Han ledet blant annet Beitetellingen 1935 og fikk Nansenprisen året etter.  Hans verk fra 1922 om husmannsvesenet er kanskje hans viktigste, der han argumenterer for at det var en fortsettelse av trellevesenet. 
## Premier
* Fridtjof Nansens belønning for fremragende forskning 1936
## Utgivelser
* 
* 
* 
*
Vibeke Hein Bæra

**Vibeke Hein Bæra** (født 29. juli 1964) er en norsk jurist og advokat.

Bæra var fra 1992 til 1999 advokat i Advokatfirmaet Lippestad AS; i 2011 vendte hun tilbake til firmaet som partner. Hun har også jobbet som politiadvokat i Telemark politidistrikt (2000&ndash;2010) og som regiondirektør i Arbeidstilsynet i Sør-Norge (2010&ndash;2011).

Bæra var sammen med Geir Lippestad en av Anders Behring Breiviks to hovedforsvarere under rettssaken etter terrorangrepene i Norge 2011.

## Referanser
Pajala lufthavn

**Pajala lufthavn** (*Pajala Airport*) (IATA: PJA, ICAO: ESUP), er en regional flyplass i Pajala kommune i Norrbottens län i Sverige. Flyplassen ligger 13 kilometer fra Pajala tettsted og 40 kilometer fra tettstedet Kolari i Finland.

Flyplassen hadde 479 landinger og 9565 passasjerer i 2011, av disse var 198 utenrikspassasjerer. I 2017 var det 520 landinger og 6485 passasjerer og av dem 4483 utenrikspassasjerer.

## Ruter og flyselskap
Pr 2012 er det 2 daglige ruteflyvninger til Luleå. Ruten er en anbudsrute med støtte fra Trafikverket, og har siden 30.10 2011 vært operert av det estiske flyselskapet Avies. Fra 08.01.2012 har Avies også operert en ukentlig direkterute fra Pajala til Tallinn i Estland.

## Historie
Flyplassen åpna i 1999, og er den sist åpna svenske flyplassen som har regulær rutetrafikk. Rullebanen ble forlenga fra 1500 til 2300 meter i 2007, hvilket muliggjør trafikk med større fly.  Flyruten Pajala-Luleå ble fram til 29.10.2011 operert av Barents AirLink.

Fra 2013 går det hvert år i desember store charterfly fra Storbritannia med turister som vil se snø.

## Referanser


## Eksterne lenker
* 
* Hjemmeside for Avies
Christer Ottesen

**Christer Ottesen** (født 18. september 1973 i Porsgrunn) er en norsk musiker og komponist fra Bergen. Ottesen har vært aktiv i musikkmiljøet i Bergen, siden han som tenåring deltok på Kronstadfestivalen i 1988 med bandet Damage. Siden den gang har han spilt bass med Paraplegic, Popium, Cane, Savoy, Skitzophones, Faith Circus, Audrey Horne og gitar og synth i Flare. Ottesen spiller nå bass og synger i Magick Touch.

Sammen med Truls Kvernhusvik og plateselskapet Rec 90 stod han bak albumet *Flaming Youth – A Norwegian Tribute to KISS*.

I 2011 ga Ottesen ut soloalbumet *Life on Mariner 4* under navnet Spiders from Danmarksplass, som ble lansert sammen med en fotobok. Platen er produsert av Even «Magnet» Johansen, med Frode Unneland på trommer.

## Diskografi

### Spiders From Danmarksplass
* *Life on Mariner 4* (2011)

### Flare
* *In Search of Fame* (2005)
* *Lost from Love* (2007)
* *Ravishing a Universe for Love* (2010)

### Popium
* *Popium* (2001)
* *Permanently High* (2002)
* *Camp* (2004)
* *The Miniature Mile* (2006)

### Paraplegic
* *Strawberry Letter 23* (1995)
* *Wulfila* (1998)

### Cane
* *Unable* (1997)

### Skitzophones
* *Best Off* (2012)

### Magick Touch
* *Electrick Sorcery* (2015)
**Blades, Chains, Whips & Fire* (2018)
**Heads Have Got To Rock’n’Roll* (2020)
*Cakes & Coffins (2023)

## Eksterne lenker
* Life on Mariner 4 – offisiell side
* Hyller helten med dukkebilde-bok NRK
* Bildebok til låns Bergen Bibliotek
* Popium
* Cane
* Flare
* Flaming Youth
* Faith Circus
* Magick Touch
Tord Pedersen

**Tord Pedersen** (1857–1926) var en norsk lærer og historiker.

Pedersen var rektor ved Drammen latinskole, byhistoriker og grunnlegger av Drammens Museum. Han vokste opp i Drammen hvor han fra 1884 var lærer ved Drammen Latinskole, og senere rektor. Han virket ved latinskolen i til sammen 46 år. I 1908 var han foregangsmannen til grunnleggelsen av Drammens Museum hvor han var medstifter og formann i styret. I forbindelse med Drammens 100-års jubileum i 1911, var han redaktør av jubileumsboka, *Drammen 1811-1911*. I 1912 ga han ut første del av bokserien *Drammen – en norsk østlandsbys historie*, boka omhandeler Drammens historie frem til 1662. I 1921 fulgte den andre delen, som dekket tiden mellom 1662 og 1720. Etter Pedersens død ble arbeidet med og fullføre serien tatt opp av Drammen kommune som opprettet en komitee, i årene mellom 1962 og 1996 ble det sluppet ytteligere fire bind i serien, skrevet av Odd Thorson og Berit Nøkleby. Pedersen har i tillegg skrevet fler skolebøker innenfor historiefaget. Han ble i 1911 tildelt Ridder av St. Olavs Orden under kongens besøk ved byjubileet. Han var gift med Thrine Bruun, en etterkommer av Niels Omsted og Poul Sørensen på Berskaug og onkel til Haakon Shetelig. Gravlagt på Bragernes kirkegård.

## Utmerkelser
* Fridtjof Nansens belønning for fremragende forskning i 1922 "for hans verk om Drammens historie"
* Ridder av St. Olavs Orden

## Utgivelser
* 
* 

## Referanser
How to Start a Revolution

***How to Start a Revolution***, eller på norsk *Hvordan starte en revolusjon*, er en dokumentarfilm som omhandler ideene til fredsforskeren Gene Sharp og Albert Einstein Institution. Filmen inneholder dyptgående intervjuer med Gene Sharp selv, daglig leder for Albert Einstein Institution, Jamila Raqib, andre som følger hans tanker, og ikke minst ledere for revolusjonære bevegelser over hele verden, for å vise potensialet og erfaringene fra ikkevoldelig revolusjon.

Filmen, som er produsert av den skotske regissøren Ruaridh Arrow, følger Gene Sharp og hans tilhengere på tre kontinenter, og ble filmet i 2010 og 2011.

## How to start a Revolution
Dokumentarfilmen *How to start a Revolution*, om den globale innflytelsen av Gene Sharps arbeid, ble utgitt i september 2011. Filmen vant både prisen «Beste dokumentar» og «The Mass Impact Award» ved Boston Film Festival i 2011. Den europeiske premieren ble holdt på Londons Raindance Film Festival den 2. oktober 2011, hvor filmen vant førsteprisen for beste dokumentar. Filmen har blitt beskrevet som den uoffisielle filmen til Occupy Wall Street-bevegelsen, og har blitt vist over hele verden, blant annet i det britiske parlamentet den 1. februar 2012.

## Visninger i Norge
Filmen var en sentral del av festivalen Human Rights Human Wrongs i Oslo i 2012, hvor både regissøren Arrow, Gene Sharp selv, samt Jamila Raqib, var tilstede.

## Se også
* Gene Sharp
* Albert Einstein Institution
* Fred
* Den arabiske vår
* Ikkevold
* Dokumentarfilm

## Referanser


## Eksterne lenker
*
El Mariachi

***El Mariachi*** er en meksikansk-amerikansk actionthriller fra 1992 regissert av Robert Rodriguez (hans debut). Den spanskspråklige filmen ble filmet i den nordlige meksikanske grensebyen Ciudad Acuña med hovedsakelig amatørskuespillere. Produksjonen, som kostet kun 7000 dollar, hadde opprinnelig det meksikanske videomarkedet som mål, men etter at ledelsen i filmselskapet Columbia Pictures så den ble rettighetene til det amerikanske markedet kjøpt. Columbia benyttet til sist flere ganger mer en den opprinnelige 16&nbsp;mm filmens budsjett på å overføre den til 35&nbsp;mm, promotering, markedsføring og distribusjon.

Suksessen til Rodriguezs regidebut førte til han skapte ytterligere to filmer i en trilogi, den såkalte «Mexico-trilogien»: *[[Desperado (film)|Desperado]]* (1995) og *[[Once Upon a Time in Mexico]]* (2003). I 2011 ble filmen tatt inn til det amerikanske nasjonalbibliotek for å bli bevart som en del av dets nasjonale filmregister for å være kulturelt, historisk eller estetisk betydningsfullt.

## Sammendrag
En hensynsløs kriminell som kaller seg Azul bryter seg ut fra ett fengsel i en liten meksikansk by. Han lover hevn over den lokale narkotika-selgeren Moco, som tidligere hadde fått Azul arrestert. I mellomtiden ankommer en ung musiker til samme by med en gitarkasse som inneholder gitaren hans. Han håper å finne arbeid og forfølge drømmen om å bli musiker som faren hans var tidligere. Fra hans sterkt bevoktede villa i utkanten av byen sender Moco en stor gruppe leiemordere for å bli kvitt Azul. De får beskjed om å lete etter en mann som har på seg svarte klær og bærer en gitarkasse. Men fordi Mariachi også samsvarer med denne beskrivelsen, tar leiemorderne feil av ham og Azul. De begynner å følge etter ham, men bare Moco kjenner til hvordan Azul egentlig ser ut.

Mariachi blir deretter tvunget til å drepe fire av disse angriperne i selvforsvar etter å ha blitt jagd gjennom gatene. Mariachi søker tilflukt i en bar som eies av en vakker kvinne ved navn Dominó, og han raskt forelsket i henne. Men Moco finansierer denne baren, og har også romantiske følelser for Dominó. Når Azul besøker baren for en øl og finne informasjon om Moco, går han tilfeldigvis sin vei med Mariachi sin gitarkasse. Mocos håndlangere får tak i Azul ute på gaten, men lar ham gå når de oppdager at kassen han bærer på kun inneholder en gitar. Kort tid senere blir Mariachi tatt til fange og ført til Moco, som identifiserer Mariachi som feil mann og frigjør ham. I mellomtiden tar Azul, som ikke har veibeskrivelse hjem til Moco, med seg Dominó og beordrer henne å føre ham til Moco. Skuddvekslinger oppstår deretter mellom Moco og Azul, og mellom Mariachi og Moco.

## Medvirkende
* Carlos Gallardo som El Mariachi
* Consuelo Gómez som Dominó
* Peter Marquardt som Moco
* Reinol Martínez som Azul
* Jaime de Hoyos som Bigotón
* Ramiro Gómez som Waiter
* Jesús López Viejo som Clerk
* Luis Baro som Dominós assistent
* Óscar Fabila som Gutten

## Referanser


## Eksterne lenker
*
Once Upon a Time in Mexico

***Once Upon a Time in Mexico*** er en amerikansk/meksikansk action-thrillerfilm fra 2003, regissert av Robert Rodriguez. I hovedrollene medvirket et stjernespekket lag med Antonio Banderas, Johnny Depp, Salma Hayek, Willem Dafoe, Enrique Iglesias, Mickey Rourke og Eva Mendes.

## Handling
Forfulgt og merket av tragedie har El Mariachi (Antonio Banderas) trukket seg tilbake til et liv i isolasjon. Da en korrupt CIA-agent ved navn Sands (Johnny Depp) har bruk for hjelp til å sabotere den mektige og ondskapsfulle kartellbaron Barrillos (Willem Dafoe) attentatplaner mot Mexicos president, blir den «pensjonerte» helt tvunget fram fra sitt hjemmested. Det er ikke bare Sands oppgave som kaller for El Mariachi har også sine egne årsaker for å komme tilbake. I en atmosfære av revolusjon, grådighet og hevntørst tar han seg fram gjennom et truende landskap på jakt etter Barrillo og hans menn - med god hjelp fra sine to pålitelige «gitarkamerater» Lorenzo (Enrique Iglesias) og Fideo (Marco Leonardi).

## Medvirkende

## Referanser


## Eksterne lenker
* 
*
Punch-Drunk Love

***Punch-Drunk Love*** er et romantisk komedie-drama fra 2002 skrevet og regissert av Paul Thomas Anderson, med Adam Sandler, Emily Watson, Philip Seymour Hoffman og Luis Guzmán i de fremste rollene.

*Punch-Drunk Love* fikk relativt gode anmeldelser og flere filmpriser, blant annet prisen for beste regissør på Cannes filmfestival og en Golden Globe-nominasjon til Adam Sandler, skjønt filmen ikke ble noen kommersiell suksess.

## Sammendrag
Barry Egan er en ungkar som eier hans egen bedrift. Han har syv nedlatende søstre som latterliggjør og plager ham regelmessig, så han lever et ensomt liv preget av raseri-anfall og sosial angst. En dag blir han vitne til en uforklarlig bilulykke, plukker opp et forlatt Harmonium fra gaten, og møter Lena Leonard (en kollega av Elizabeth, en av søstrene hans) og Lena hadde orkestrert dette møtet etter å ha sett ham i Elizabeths familie-fotografi på arbeidsplassen hennes.

Barry reiser til søsterens bursdagsfest, hvor de plager ham så voldsomt at han får et alvorlig utbrudd på grunn av de psykiske problemene hans. Barry kontakter en telefon-tjeneste for å takle sin ensomhet. Men telefon-operatøren forsøker å presse ham for penger og sender deretter fire håndlangere, som er brødre, for å få tak i pengene. Når Lena reiser til Hawaii på forretningsreise, bestemmer Barry seg for å følge etter henne. Deres romanse utvikler seg videre, noe som gjør at Barry føler seg bedre etter den langvarige følelsesmessige isolasjonen han har opplevd. I løpet av hjem-reisen fra Hawaii skader de fire brødrene Barrys bil, og skader Lena. Etterpå forsøker Barry å få slutt på trakasseringen fra de fire brødrene. Han oppdager at sjefen for telefon-linjen er bosatt i Utah. Barry reiser derfor helt dit fra California for å konfrontere eieren, Dean, ansikt til ansikt.

## Skuespillere
* Adam Sandler som Barry Egan.
* Emily Watson som Lena Leonard.
* Philip Seymour Hoffman som Dean Trumbell.
* Mary Lynn Rajskub som Elizabeth Egan
* Luis Guzmán som Lance
* Robert Smigel som Walter. En tannlege.

## Referanser


## Eksterne lenker
*
Wolf

***Wolf*** er en amerikansk skrekkfilm fra  regissert av Mike Nichols, og er skrevet av Jim Harrison, Wesley Strick, og med musikk av Ennio Morricone og filmkunst av Giuseppe Rotunno.

Filmen hadde Jack Nicholson og Michelle Pfeiffer i hovedrollene, sammen med James Spader, Kate Nelligan, Richard Jenkins, Christopher Plummer, Eileen Atkins, David Hyde Pierce, og Om Puri.

## Handling
Will Randall blir bitt av en stor svart ulv, som han ved et uhell treffer mens han er på vei hjem til Vermont. Kort tid senere blir han degradert fra sjefsredaktør for et forlag, når dette forlaget ble overtatt av tycoon Raymond Alden. Will blir erstattet av Wills protégé Stewart Swinton. Will mistenker at Stewart har en affære med hans kone Charlotte, etter at han lukter Stewarts duft på klærne hennes. Will biter Stewart på hånden når han kommer inn i leiligheten hans, og finner Charlotte halvnaken. Hans verste frykt blir bekreftet, og han drar uten å si et ord. 

Will blir mer og mer aggressiv, når han begynner å oppføre seg som en ulv. Hans første transformasjon til varulv finner sted når han våkner om natten og jakter på en hjort. Neste morgen våkner Will ved en bekk, med blod på ansiktet og hendene hans. Han besøker Dr. Vijav Alezais, som gir ham en amulett for å beskytte ham mot å bli en ulv. Den kvelden forvandles Will til en varulv igjen. Når en tyv forsøker å stjele lommeboken hans, blir tyven angrepet av Will som biter av fingrene til tyven. Will våkner senere opp på et hotell-rom, uten noen minner om hva som skjedde.

Will organiserer et mytteri blant forlagets forfattere, som truer med å forlate hele forlaget med mindre Will får tilbake jobben som sjefsredaktør. Raymond sier seg enig, og Wills første handling er å gi Stewart sparken. Neste morgen får Will besøk fra etterforsker Bridger, for å informere om at Charlotte ble funnet død i Central Park. Will lurer på om han kan ha myrdet Charlotte.

## Skuespillere
* Jack Nicholson som Will Randall
* Michelle Pfeiffer som Laura Alden
* James Spader som Stewart Swinton
* Kate Nelligan som Charlotte Skylar Randall
* Richard Jenkins som etterforsker Carl Bridger
* Christopher Plummer som Raymond Alden
* Eileen Atkins som Mary
* David Hyde Pierce som Roy MacAllister
* Om Puri som Dr. Vijav Alezais
* Ron Rifkin som doktor Ralph
* Prunella Scales som Maude Waggins
* Brian Markinson som etterforsker Wade
* Peter Gerety som George
* Bradford English som Keyes
* Stewart J. Zully som Gary
* Thomas F. Duffy som Tom
* David Schwimmer som en politimann.
* Allison Janney som en gjest. 
* Lia Chang som en hotell-ansatt.

## Referanser


## Eksterne lenker
*
Ingrid Valvik

**Ingrid Valvik** (født 25. mai 1940) er en norsk skuespiller. Hun debuterte på Rogaland Teater i 1960, hvor hun var ansatt til 1965 og igjen 1976-2010. Fra midten av 1960-tallet arbeidet hun ved Riksteatret, Oslo Nye Teater, Nationaltheatret og Fjernsynsteatret. I sin første sesong spilte hun eleven i Privattimen og Helene i Når den ny vin blomstrer, senere bl.a Eleonora i Påske, Piken i Fantasticks, Hilde i Fruen fra havet, og i modnere alder Mama i Trafford Tanzi og pantelånersken i Forbrytelse og straff. 

Valvik har også virket som regissør, med oppsetninger som Ord over grind bygget over Halldis Moren Vesaas' diktning og Samuel Becketts Krapps siste spole.
## Eksterne lenker
* Om Valvik fra Rogaland Teater
Pelsvilt

**Pelsvilt** er småvilt og storvilt som tradisjonelt jaktes for pelsens skyld. I Norge er dette typisk gnagere, mårdyr og rødrev, men også mårhund regnes som pelsvilt her i landet. I andre land jaktes det også på andre revelignende canider, hundelignende canider, kattedyr og bjørner med mer.

## Se også
* Storvilt
* Småvilt
* Jakt

## Referanser
Hyderabad (Deccan) Company

**Hyderabad (Deccan) Company** var et britisk selskap som drev gruvedrift i fyrstestaten Hyderabad i Deccan.

Selskapet fikk i 1886 konsesjon på gruvedrift i Hyderabad og startet å ta ut kull fra feltene ved Singareni. Virksomheten her ble i 1920 overtatt av Singareni Collieries Company. Hyderabad (Deccan) Company hadde også rett til å drive ut mineralressurser i staten. Det gjorde forsøk på å etablere gruvedrift etter diamanter ved Peritala, men fant dette ikke drivverdig.

Selskapet var på slutten av 1880-tallet gjenstand for en børsskandale i Storbritannia.

## Referanser
Singareni Collieries Company

**Singareni Collieries Company Limited** (SCCL) er et kullgruveselskap i delstaten Andhra Pradesh i India. Det driver gruvedrift i Godavari-dalen.

Selskapet ble etablert 23. desember 1920 i det som da var staten Hyderabad. Det overtok Hyderabad (Deccan) Company, som hadde drevet kullfeltene i Singareni med en konsesjon fra 1886. 
I 1928 sysselsatte SCCL omkring  personer. Staten Hyderabad skaffet seg i 1945 eierkontroll i selskapet. Eierskapet gikk i 1956 over til delstaten Andhra Pradesh. Etter at denne delstaten ble delt, eier delstaten Telangana 51 % og den indiske stat med 49 %.

SCCL står for 10 % av kullproduksjonen i India. Selskapet driver 13 dagbrudd og 42  gruver fire steder i Andhra Pradesh. Ved utgangen av regnskapsåret 2010–2011 sysselsatte selskapet  personer.

## Referanser


## Eksterne lenker
* Selskapets nettsted
All India Radio

**All India Radio** (AIR), siden 1956 offisielt kjent som **Akashvani**, er en statlig indisk radiokringkaster, som er en del av det offentlige kringkastingsselskapet Prasar Bharati. AIR ble etablert i 1936. Selskapets innenriksprogrammer sendes på 24 språk og 146 dialekter, mens utenrikssendingene går på 17 indiske språk og ti internasjonale.

## Referanser


## Eksterne lenker
*
Jon Davison (sanger)

**Jon «Juano» Davison** (født 16. januar 1971 i Laguna Beach i California) er en amerikansk sanger, multiinstrumentalist og låtskriver, mest kjent som vokalist i progressiv rock-bandet Yes. Han er også vokalist i progrock/symfonisk rock-bandet Glass Hammer, og har tidligere vært bassist i bandet Sky Cries Mary og vokalist i Yes-coverbandet Roundabout. Davison ble i februar 2012 vokalist i Yes, etter at Benoît David måtte slutte i bandet på grunn av sykdom. Hans første studioalbum med Yes, *[[Heaven & Earth (Yes-album)|Heaven & Earth]]*, ble utgitt i juli 2014.

## Diskografi
### Med Sky Cries Mary
* 1994 *This Timeless Turning*  
* 1997 *Moonbathing on Sleeping Leaves*  
* 1999 *Seeds* (EP)
* 2005 *Here and Now - Live 2005* (konsertalbum)
* 2007 *Small Town* (2007)
* 2009 *Space Between the Drops*
* 2011 *Taking the Stage: 1997-2005* (konsertalbum)

### Med Glass Hammer
* 2010 *If*
* 2011 *Cor Cordium*
* 2012 *Perilous*
* 2013 *The Inconsolable Secret* (nyinnspilling) 
* 2014 *Ode to Echo*
* 2022 *At the Gate*

### Med Yes
* 2014 *[[Heaven & Earth (Yes-album)|Heaven & Earth]]*
* 2019 *[[Yes 50 Live]]* (konsertalbum)
* 2021 *[[The Quest]]*
* 2023 *[[Mirror to the Sky]]*

### Med Arc of Life
* 2021 *Arc of Life*
* 2022 *Don't Look Down*

## Referanser


## Eksterne lenker
* 
* 
* Glass Hammers offisielle nettsted
* Yes' offisielle nettsted
K-partiet

**K-partiet** (hangul: , hanja: , rr: Gungmin Saenggak, mr: Kungmin Saenggak, engelsk: **K Party** eller **Korea Vision Party**) er et politisk parti i Sør-Korea, etablert 12. februar 2012.

Partiet ligger politisk til høyre for sentrum, og anser seg som en konkurrent til velgerbasen til Saenuri-partiet. Partiet er etablert av Park Se-il, som er leder i den konservative tenketanken Hansun Foundation. Han har blant annet fått med seg flere tilhengere av Lee Myung-bak, som er blitt skøvet ut av sentrale partiposisjoner i Saenuri-partiet etter at Park Geun-hye har tatt overtatt ledelsen av partiet. Flere mener at om K-partiet lykkes, så vil de konservative stemmene fordeles over flere partier, og gjøre det vanskeligere å oppnå flertall ved parlamentsvalget i april. Park Se-il og Park Geun-hye møttes 23. februar og avviser ikke et samarbeid i nasjonalforsamlingen. Målet er å stille kandidater i 200 av 246 enmanns valgkretser og oppnå 30 mandater i parlamentet i parlamentsvalget i april. Partiet vil prioritere kvinner og yngere medlemmer på listene.

9. mars 2012 fikk partiet sitt første medlem i nasjonalforsamlinga, etter at Jeon Yeo-ok fra Saenuri-partiet har meldt overgang til partiet.

Meningsmålinger før valget gir partiet halvannen prosents oppslutning, som ikke er nok til å kunne oppnå valgte representanter.
 
## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
*
Lambayeque (region)

**Lambayeque** er en region i det nordvestlige Peru. Den grenser til Piura-regionen i nord, til Cajamarca-regionen i sørøst og til Libertad-regionen i sør. Regionhovedstaden er Chiclayo.

## Politisk inndeling
Regionen er delt inn i følgende 3 provinser, som igjen er delt inn i til sammen 38 distrikter.
 

## Referanser
Det internasjonale roforbundet

**Fédération Internationale des Sociétes d'Aviron** eller **FISA** er **Det internasjonale roforbundet** som er det styrende organet for internasjonal roing. Dets nåværende president er Denis Oswald. Verdenscupen i roing og VM i roing, og andre slike konkurranser oversees av forbundet.

## Historie
Forbundet ble stiftet av rorepresentanter fra Frankrike, Sveits, Belgia, Adriaterne og Italia den 25. juni 1892 i Torino som et svar på rosportens økende popularitet, og behovet for uniformering om regler i saker som løpslengder, båtkomponering og vektklasser. Også på denne tiden var veddemål på roing veldig populært, og roerne eller trenerne selv tok ofte veddemål. Amatørstatus var ukjent i idretten, en slik tilstand som kan føre til korrupsjon, så som terningkastede løp.
Den første regattaen ble organisert av det nystiftede (FISA) var EM i roing og ble arrangert i 1893 i Orta, Italia. Den hadde kun 10 påmeldte i tre øvelser og ingen profesjonelle deltagere. I 1925. ble det 27. romesterskapet arrangert i Praha med 24 påmeldte i 10 øvelser.

FISA etablerte sitt hovedkvarter i Lausanne i Sveits i 1922 og var den første internasjonale idrettsforbundet som ble med i de olympiske leker. Roing har stått på OL-programmet siden OL 1896 i Athen. (Roøvelsene i dette mesterskapet ble avlyst grunnet for sterke vinder). Hvert land som deltar i roing har et forbund og et styrende organ som tilhører FISA-kongressen. Disse forbundene (av disse er det for øyeblikket 118) som har kontroll over hva FISA gjør.

## Øvelser
FISA organiserer et stort antall av internasjonale robegivenheter i løpet av året.

## Olympiske leker

FISA har vært ansvarlig for roøvelsene i de olympiske leker siden begynnelsen i 1896. FISA er også ansvarlig for å gjennomføre kvalifiseringsprogrammet som velger utøvere som skal delta i OL.

## Verdenscupen i roing

Startet i 1997, består verdenscupen av tre regattaer holdt tidlig på sommeren.

## VM i roing

En ukelang regatta som blir avholdt hvert år. I olympiske år, deltar kun ikke-olympiske båtklasser.

## Referanser


## Se også
*Thomas Keller-medaljen, utdeles årlig for fremragende prestasjoner i roing.

## Eksterne lenker
*
Burt Young

**Burt Young** (født **Gerald Tommaso DeLouise**; 30. april 1940, død 8. oktober 2023) var en amerikansk skuespiller, maler og forfatter, best kjent for sin Academy Award-nominerte rolle som Sylvester Stallones svoger og venn Paulie i *Rocky*-filmene.

## Privatliv
Young ble født i Queens i New York City, sønn til Josephine og  Michael. Han studerte hos Lee Strasberg ved Actor's Studio. Young er enkemann og har en datter, Anne Morea.

## Karriere
Young har ofte hatt italiensk-amerikanske roller, slik som han best kjente Paulie fra *[[Rocky]]* (1976). I *[[Chinatown (film)|Chinatown]]* og *[[Once Upon a Time in America]]* har han roller som ligner. Young har også bidratt til en rekke TV-program, blant annet *[[Baretta]]*, *[[Law & Order]]*, *[[Walker, Texas Ranger]]*, *[[M*A*S*H (TV-serie)|M*A*S*H]]*, *[[Miami Vice]]* og *[[The Sopranos]]*.

## Filmografi
### Film

### Fjernsyn

## Referanser


## Eksterne lenker
* 
*
North Sikkim (distrikt)

**North Sikkim** (nepali: उत्तरी सिक्किम) er et distrikt i den indiske delstaten Sikkim. Distriktets hovedstad er Mangan. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 10,72 % av befolkningen.

Barn i alderen 0 til 6 år utgjorde 10,33 % i 2011 mot 14,52 % i 2001. Antallet jenter i den alderen per tusen gutter er 897 i 2011 mot 995 i 2001. 

## Referanser


## Eksterne lenker
*
Konrad Mehus

**Konrad Mehus** (født 3. november 1941 i Oslo) er en norsk sølvsmed og kunsthåndverker. 

Han er utdannet med håndverkerbrev som gullsmed (1967), fra Statens lærerhøgskole i forming (1967) og fra Statens kunstakademis billedhuggerlinje (1972). Han hadde sin debututstilling i Brukskunstforeningen, Trondheim i 1967, og stilte ut i Kunstindustrimuseet, Oslo i 1974. Siden har han stilt ut i alle tre kunstindustrimuseene i Norge, i Kunstnerforbundet og under Festspillene i Nord-Norge. Han har deltatt i kollektivutstillinger i Japan, USA, Storbritannia og Norden. Han har hatt eget verksted siden 1967, først i Trondheim og fra 1970 i Asker. Han har også arbeidet som museumsbestyrer ved Asker Museum i perioden 1970–1983. Han har hatt flere verv i kunstnerorganisasjonene, blant annet som formann for Norske Kunsthåndverkeres Formidlingssentral i perioden 1976–1978 og som styreleder i BONO i perioden 1995–1996. 

Mehus skaper objekter der utformingen ofte står i kontrast til materialbruken, eller der velkjente gjenstander settes inn i en ny og overraskende sammenheng. Eksempelvis skapte han i første halvdel av 1970-tallet ble et objekt han kalte «Gaffelglasset», der et drikkeglass var utstyrt med en gaffel som stett. Dette verket ble under Kunstneraksjonen 1974 et symbol på at kunsthåndverkets selvstendige stilling som kunstuttrykk. I 1981 skapte han halssmykket «Argentina», der lenken som skal ligge rundt halsen er erstattet med et en piggtrådlignende klave som minner betrakteren om at Argentina var et militærdiktatur den gangen smykket ble laget. I årene rundt 1990 skapte han smykkeserien «Norsk veisølv», der han lekte seg med symboler som veiskilt og gjenstander man tilfeldig kan finne langs en landevei. Brosjen «Valium» fra 1999 er en replika av en medisinforpakning, støpt i forsølvet messing.

Mehus mottok Jacobprisen i 1994 og Kunsthåndverkernes Ærespris 2004. Han er innkjøpt av de norske kunstindustrimuseene (herunder det nåværende Nasjonalmuseet i Oslo), Norsk kulturråd, Riksgalleriet og kunstmuseene i Tromsø og Kristiansand. Den første boken om ham ble utgitt i Tyskland i 2012.

I 2024 ble han tildelt Kunsthåndverkprisen for mest betydningsfulle verk på Årsutstillingen til Norske Kunsthåndverkere, for verket «Ukjent soldat» (2024).

## Referanser


## Eksterne lenker
*
Ginevra de’ Benci

***Ginevra de' Benci***  er et portrettbilde malt av Leonardo da Vinci mellom 1474 og 1478. Maleriet viser en ung aristokrat under den italienske renessansen på 1500-tallet. National Gallery of Art kjøpte bildet i 1967, og er foreløpig det eneste verket av Leonardo da Vinci som befinner seg på den vestlige halvkulen.

Maleriet er et av bare fire kvinneportretter malt av Leonardo, de andre er *[[Mona Lisa]]*, *[[Damen med hermelinen]]* og *[[La Belle Ferronière]]*. 

## Kilder
* Elke Linda Buchholz (2005). *Leonardo da Vinci – Liv og virke * ISBN 82-7822-438-2
* Hand, J. O. (2004). *National Gallery of Art: master paintings from the collection*. New York, National Gallery of Art, Washington, p. 28. ISBN 0-8109-5619-5

## Eksterne lenker
*
Pwyll (krater)

Nedslagskrateret **Pwyll** (oppkalt etter Pwyll fra walisisk mytologi) antas å representere en av de yngste formasjonene på overflaten til jupitermånen Europa.

## Eksterne lenker
* Planetary Photojournal image page
* more images
Diane Sawyer

**Lila Diane Sawyer** (født 22. desember 1945) er programleder på ABC News' program *[[ABC World News]]*. Tidligere har hun vært nyhetsanker på morgenprogrammet *[[Good Morning America]]* på *ABC News*.

## Referanser


## Eksterne lenker
* 
*
Liste over ordførere i Skaun

**Liste over ordførere i Skaun**. Skaun var opprinnelig en del av Børsa prestegjeld, som ble opprettet som eget formannskapsdistrikt (kommune) med formannskapslovene av 1837. I 1890 ble Skaun utskilt fra Børsa som egen kommune. Kommunenavnet var Børseskogn frem til 1930. I 1965 ble Skaun, Børsa og Buvik kommuner slått sammen til den nye Skaun kommune. Skaun lå i Sør-Trøndelag fylke frem til sammenslåingen av Trøndelagsfylkene i 2018.

## Ordførere 1890–1964

## Ordførere etter 1965

## Referanser
Liste over ordførere i Børsa

**Liste over ordførere i Børsa** viser navn og funksjonsperiode for ordførere i Børsa i Sør-Trøndelag. Børsa ble opprettet som en prestegjeldskommune med formannskapslovene av 1837. Skaun (Børseskognen) og Geitastrand ble utskilt som egne kommuner i 1890 og 1905. I 1965 ble Børsa og Skaun slått sammen til den nye kommunen Skaun.

## Referanser
La Libertad (region)

**La Libertad** er en region i det nordvestlige Peru som grenser til Stillehavet i vest, til Lambayeque, Cajamarca og Amazonas  i nord, til San Martín i øst og til Huánuco og Ancash i sør. Regionhovedstaden er Trujillo.

## Politisk inndeling
Regionen er delt inn i følgende 12 provinser, som igjen er delt inn i til sammen 83 distrikter.
 

## Referanser
Liste over ordførere i Buvik

**Liste over ordførere i Buvik** viser navn og funksjonsperiode for ordførere i Buvik kommune i Sør-Trøndelag fra kommunen ble skilt ut fra Byneset i 1848, og frem til Buvik sammen med Børsa gikk inn i Skaun kommune i 1965.

## Fotnoter

## Referanser
Beck – Hvite netter

***Beck – Hvite netter*** er en svensk kriminal-thriller fra 1998 regissert av Kjell Sundvall. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. En sentral rolle spilles også av Mikael Persbrandt. Karakteren Beck ble skapt av forfatterparet Sjöwall & Wahlöö.

Filmen ble produsert for TV og hadde premiere på betal-tv-kanalen TV1000.

## Handling
En omfattende narkotikaliga med forgreninger til Polen avsløres av politiet. Ved en mislykket razzia i Huddinge blir en av transportørene skutt til døde av Lennart Gavling og Bengt Hakdahl, som lykkes å flykte fra stedet. Den drepte mannen viser seg å være Martin Becks sønn Micke Sjögren, som han hadde fra et tidlig forhold, og som han ikke hadde kontakt med. Mordet leder Beck inn i en personlig krise, og Beck må lete etter svar i det kriminelle rusmiljøet.

## Rolleliste
* Peter Haber – Martin Beck, kriminalpoliti
* Mikael Persbrandt – Gunvald Larsson, kriminalpoliti
* Per Morberg – Joakim Wersén, kriminalkommissær
* Stina Rautelin – Lena Klingström, kriminalpoliti
* Fredrik Ultvedt – Jens Loftegård, kriminalpoliti
* Michael Nyqvist – John Banck, kriminalpoliti, spaner
* Anna Ulrica Ericsson – Yvonne Jäder, kriminalpoliti, spaner
* Jan von Melen – Hasse Larsson
* Ingvar Hirdwall – Becks nabo
* Rebecka Hemse – Inger, Becks datter
* Peter Hüttner – Oljelund, rettsmedisiner
* Bo Höglund – Mats, servitør
* Emil Forselius – Micke Sjögren, Becks sønn
* Dubrilla Ekerlund – Nina, Mickes kjæreste
* Katarina Ewerlöf – Jeanette Bolin
* Lennart Svensson – sosialarbeideren
* Torsten Wahlund – Bengt "Ugglan" Hakdahl
* Lennart Hjulström – Lennart Gavling
* Douglas Johansson – Inkjøpssjefen
* Robert Pukitis – Polakken
* Albert Hjälm – Raver ved pissoar

## Referanser


## Eksterne lenker
*
Sonitpur (distrikt)

**Sonitpur** (assamesisk: শোণিতপুৰ জিলা) er et distrikt i den indiske delstaten Assam. Distriktets hovedstad er Tezpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 8,89 % av befolkningen.

Barn i alderen 0 til 6 år utgjorde 13,88 % i 2011 mot 16,24 % i 2001. Antallet jenter i den alderen per tusen gutter er 958 i 2011 mot 974 i 2001. 

## Referanser


## Eksterne lenker
*
Serere

:*For det afrikanske folket, se [[Serer]]*

**Serere** (Gr. Σῆρες, Lat. *Sērēs*) var oldtidens greske og romerske betegnelse på noen folk i det østlige Asia. Landet til sererne var kjent som *Serica*. Navnet i seg selv skriver seg fra et ord for silke.
Lyderhorntunnelen

**Lyderhorntunnelen** er en veitunnel i Bergen kommune i Hordaland. Den er en del av riksvei 555, og er  meter lang. Tunnelen åpnet 30. april 1993.

## Trafikkutvikling
Årsdøgntrafikken i tunnelen siden 2015.

## Se også
* Lianakktunnelen
* Harafjelltunnelen
* Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-35362,6732594,12/vegobjekt:82279576:008ec2:67)
Nagafolket

**Naga** omfatter noen folkegrupper i India, som regnes til de såkalte lohitafolkene. Mange nagaer bor i delstaten Nagaland, der man finner seksten nagastammer. Nagaene snakker tibetoburmanske språk.

Selv kaller de seg *kwaphi* og bebor et område som begrenses i vest av elven Kapili, i øst av de fjellene som skiller Assam fra Bor-Khamtilandet, i nord av Assamdalen.

## Noen stammer
* Angami
* Ao Naga
* Chakhesang
* Chang Naga
* Khiamniungan (Khiamungan)
* Konyak
* Lotha Naga (Kyong)
* Phom Naga
* Pochuri
* Mao Naga (Memai)
* Poumai
* Rengma
* Sangtam Naga
* Sumi Naga
* Wancho
* Yimchunger
* Zeliang
Xavier Vallat

**Xavier Joseph Vallat** (1891–1972) var en fransk politiker, jurist og journalist. Han var under den tyske okkupasjonen av Frankrike under andre verdenskrig medlem av Vichy-regimet.

## Biografi
Xavier Vallat vokste opp i en konservativ, katolsk familie, og sluttet seg i sin ungdom til Action française. Han ble såret under første verdenskrig, og mistet venstre ben og høyre øye. Vallat ble i 1919 medlem av Frankrikes nasjonalforsamling, hvor han satt fram til 1924, samt fra 1928 til 1940. Fra 1936 av satt han som representant for det høyrerepublikanske og republikanske Fédération républicaine.

På 1930-tallet var Vallat en framtredende representant for den katolske, antisemittiske høyrefløyen innen fransk politikk. Vallat hevdet at jøder, protestanter og frimurere var delaktige i en omfattende konspirasjon mot de franske katolikkene. Han var en hengiven motstander av liberalisme, sosialisme og kommunisme, og hadde antityske følelser, til tross for at han hadde fascistiske sympatier.

I juni 1936 ble den jødiske sosialisten Léon Blum fransk statsminister. Vallat kom til ved flere tilfeller å angripe Blum med antisemittiske bemerkninger.

## Vichyregimet
Tyskland okkuperte Frankrike i juni 1940. Vallat møtte da Philippe Pétain og Vichyregimet, som kollaborerte med Tyskland. Det var Vallat som foreslo for marskalk Pétain å opprette *[[Légion française des combattants]]*, noe som da skjedde i 1940. I mars 1941 ble Vallat utpekt til generalkommissær for jødiske spørsmål, noe som innebar gjennomføring av de antijødiske lovene stiftet av Pétains regjering. Vallat overvåket ariseringen av den franske økonomien og undervisningssektoren. Adolf Eichmanns representant i Frankrike, Theodor Dannecker, forsøkte å presse Vallat til å innføre antijødiske lover lik de man hadde i Tyskland, samtidig som at initiativet skulle virke å ha kommet fra Vallat og Vichyregimet uten tysk innblanding. Vallat var imidlertid ikke villig å gå tyskernes ærend.

I egenskap av fransk patriot rettet Vallat skarp kritikk mot den, slik han anså det, altfor strenge okkupasjonsmakten. Den tyske ambassadøren, Otto Abetz, krevde da at Pétain skulle avskjedige Vallat, hvilket skjedde mai 1942. Vallat fortsatte midlertid å støtte Vichyregimet.

## Etter andre verdenskrig
Vallat ble stilt for retten desember 1947. Han benektet ansvar for deportasjonen av franske jøder, og hevdet at hans lovgivning i realiteten hadde redde mange jødiske liv. Han hevdet videre at Vichyregimets antijødiske lover var stiftet på ordre fra Tyskland. Vallat ble dømt til ti års fengsel, da retten tok hensyn til Vallats innsats for Frankrike under første verdenskrig. Vallat ble løslatt under betingelser i 1949, og ble benådet i 1954. Han opprettholdte sin antisemittiske agitasjon, og var fra 1962 til 1966 redaktør for den nasjonalistiske avisen *[[Aspects de la France]]*.

## Referanser


## Litteratur
* 
*
Dani Clos

**Daniel Clos Álvarez** (født 23. oktober 1988 i Barcelona) er en racerfører fra Spania. Han har konkurrert i GP2 med Racing Engineering siden 2009. I 2012 var han testfører for Formel 1-teamet HRT.

## Referanser


## Eksterne lenker
* 
* 
* Karrierestatistikk fra Driver Database
Theodor Waigel

**Theodor «Theo» Waigel** (født 22. april 1939 i Oberrohr i Ursberg kommune i Landkreis Günzburg i Schwaben (Bayern)) er en tysk poliker (CSU). Han var fra 1989 til 1999 Tysklands finansminister. Da DDR ble oppløst som egen stat i 1990 ble han finansminister for det gjenforente Tyskland. Fra 1988 til 1999 var han leder av CSU.

Waigel ble 18. juli 2009 valgt til æresleder av CSU.

## Referanser


## Eksterne lenker
* Biografi på Forbundsdagens internettside
*
Papuanske språk

**Papuanske språk** eller **papuaspråk** er en fellesbetegnelse på flere trans-ny-guinea-språk som tales av urfolkene (papuanere) på Ny-Guinea, i tillegg til i et område fra Molukkene og Timor i vest til Salomonøyene i øst. 

Språkene tilhører flere adskilte språkgrupper. Omlag  språk regnes med til gruppen, og av disse tales omkring 800 på Ny-Guinea. De fleste språkene brukes av få personer, på det meste bare noen få tusen.
## Referanser


## Eksterne lenker
*
Karl M. Buchholdt

**Karl Meinert Buchholdt** (født 1979) er en norsk politiker (V) og lektor.

Han er leder i Levanger Venstre fra 2003, medlem av Levanger kommunestyre fra 2005 og medlem av formannskapet fra 2011. Han var leder i kontrollutvalget i Levanger kommune 2007–2011, leder i kontrollutvalget i Innherred samkommune 2008–2010, fylkessekretær i Nord-Trøndelag Venstre 2005–2011 og leder i Nord-Trøndelag Venstre 2012–2014.

Han arbeider i skoleverket. Han er utdannet lektor fra NTNU med norsk og historie i fagkretsen.

Han er sønn av Knut og Sissel Buchholdt (født Brenne).

## Referanser
Gemara

**Gemara** er en del av den jødiske skriftsamlingen Talmud. Gemara er betegnelsen på talmudrabbinernes utdypende kommentarer til de juridiske avgjørelsene og synspunktene som fremsettes i Misjná.

## Kilder
*
Tosefta

**Tosefta** er en lovsamling som inneholder stoff som ikke ble tatt med i Misjná. Det kan dreie seg om både tilleggsopplysninger og utdypende forklaringer. Tosefta ble til omkring 200-tallet e.Kr.
Allround-NM på skøyter 1975 for damer

**Allround-NM på skøyter 1975 for damer** ble avholdt 11. og 12. januar 1975 på Jordal Idrettspark, Jordal i Oslo.Teknisk arrangør var Arbeidernes Skøyteklubb. Det ble også arrangert Junior-NM for damer samtidig. Dette var første gang at juniordamene gikk fire distanser i junior-NM.

Norgesmestere ble Lisbeth Korsmo, Oslo IL for senior damer og Anne Gjersem, Gjøvik SK for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.

## Sammenlagt senior

:* = vinner på grunn av minst tre distanseseire.

## Sammenlagt junior

:* = vinner på grunn av minst tre distanseseire.
:** = nye norske juniorrekorder på 500m (47,7) og på 1500m (2.34,3)

## Kilder
* 
* 
* 
* 

## Eksterne lenker
* 
*
Ovimbundu

**Ovimbundu** er en folkegruppe som tradisjonelt holder til i høylandet i det sentrale Angola. De taler umbundu, et bantuspråk.

De er den største etniske gruppen i Angola og utgjør 37 prosent av landets befolkning.

Ovimbundu var handelsfolk, jordbrukere og gjetere som før koloniseringen var organisert i tretten riker. Deres senere historie har blitt preget av den angolanske selvstendighetskrigen (1961–1975) og den angolanske borgerkrigen (1975–2002).

## Litteratur
* Gladwyn Murray Childs, *Umbundu Kinship and Character*, London: Oxford University Press, 1949
* Adrian Edwards, *The Ovimbundu Under Two Sovereignties: A Study of Social Control and Social Change Among a People of Angola*, London: Oxford University Press, 1962
* Linda Heywood, *Contested Power in Angola, 1840s to the Present*, Rochester/NY: University of Rochester Press, 2000, ISBN 978-1-58046-063-7
* Cláudio Tomás, *Discursos e práticas alternativas de reconciliação nacional e de construção da nação em Angola: O caso da Igreja Evangélica Congregacional de Angola*, Lisboa: ISCTE-Instituto Universitário de Lisboa, 2008
* Didier Péclard, *Les incertitudes de la nation en Angola: Aux racines sociales de l’UNITA*, Paris: Karthala, 2015, ISBN 2811114467
Al-Qaum

**Al-Qaum** (arabisk:القوم) var den nabateiske krigsguden og nattguden. Han var også karavanefolkenes beskytter.

Mange inskripsjoner med hans navn har blitt funnet, og arkeologer tror at han var en av de viktigste gudene i den nabateiske religionen.
Allround-NM på skøyter 1981 for damer

**Allround-NM på skøyter 1981 for damer** ble avholdt 31. januar og 1. februar 1981 på Hol stadion, Hol.Arrangører var Hol Idrettslag. Det ble også arrangert Junior-NM for damer samtidig.

Norgesmestere ble Bjørg Eva Jensen, IF Fram for senior damer og Siw Njåtun, Asker SK for junior damer. Bjørg Eva Jensen ble mester ved den daværende regel om at man hadde vunnet mer enn halvparten av distansene, hun hadde forøvrig også lavest poengsum som var neste kriterium for å kåre en mester.

## Sammenlagt senior

:* = vinner på grunn av minst tre distanseseire.

## Sammenlagt junior

## Kilder
* 
* 
* 
* 

## Eksterne lenker
* 
*
Matamba

**Matamba** var et kongedømme i Afrika som befant seg i det som nå er regionen Baixa de Cassange i Malanjeprovinsen i Angola. Det var et mektig rike som lenge stod imot portugisiske koloniseringsforsøk og ble først integrert i Angola på slutten av 1800-tallet.

## Referanser


## Eksterne lenker
*
Siløya

**Siløya** er ei 30 mål stor øy som ligger cirka 500 meter vest for vestre molo på Melbu i Hadsel kommune i Nordland. Eiendomsretten for Siløya ble i 2011 overdratt til lokale interesser. Øya var tidligere eid av væreier og nessekonge Christian Frederiksen på Melbu.
Sveg lufthavn

**Sveg lufthavn** (*Härjedalen Sveg Airport*) (IATA: EVG, ICAO: ESND), er en regional flyplass i Härjedalen kommune i Jämtlands län i Sverige. Flyplassen ligger 5 kilometer fra tettstedet nordøst for tettstedet Sveg. E45 passerer en kilometer sør for flyplassen.

Flyplassen hadde 536 landinger og 5&nbsp;063 passasjerer i 2011, overveiende innenrikstrafikk.

## Ruter og flyselskap
Per 2012 er det 2 daglige ruteflyvninger til Stockholm Arlanda via Mora. Ruten er en anbudsrute med støtte fra Trafikverket og har siden 30. oktober 2011 vært operert av det estiske flyselskapet Avies. Fra 13. januar 2012 har Avies også operert en ukentlig direkterute fra Sveg til Tallinn i Estland

## Referanser


## Eksterne lenker
* Hjemmeside for Härjedalen Sveg Airport 
* Hjemmeside for Avies